Setsopolwa se sa ponelopele se laetša le go tiišeletša thušo le morero wa Modimo go batho.
Modimo o hlwele a “kgabiša ngwako wa gagwe a diriša ditlabelo tše di lokilego le tšeo di pharogilego. O bjetše Lentšu la gagwe le Seetša sa gagwe dipelong tša Acornhoek: go tloga Tingaleni go feta Share go tlo fihla Baromeng. Ka fao, diphuthego tša baKriste di thomile go tumiša Modimo go fihla le lehono.
Mong wa Mabaka o bile le lešoko go rena, o bontšhitše lerato gape o bile Maatla a rena, Leswika la rena. Re ithutile bophelo bja mmakgothe, go phela bophelo bja legodimo mo lefaseng go ya ka thato ya gagwe. Re bone, ra kwa e bile ra kgwatha seetša sa Ebangedi. Se tlišitše bogona le phološo ya gagwe makgatheng a rena.
Modimo ya a šomago mabakeng a ditiragalo o fetotše diemo tša bjale tša maphelo a rena e bile o goteditše bokamoso bjo boswa bja batho ba gagwe. Acornhoek, tsoga o bonege: “hlaba seetša gobane seetša sa gago se tlile. Äcornhoek e tlo phološa Acornhoek, e thomile go ba kgonthe e sego takatso feela ya bana ba Comboni. A go lebogwe Modimo bakeng sa Seetša sa Ebangedi dipelong tša rena. Re leboga baromiwa ba Comboni bao ba dirilego gore moago wo o be wo mobotse wa go tiya. Re leboga ka mokgwa woo o sa tlwaelegago Mopišopo Sandri le ka moka bao ba lego fa lehono.
Go fetša mengwaga ye 60 go tla le dihlotlo ka mehla.
Ereng ke šišinye dikeletšo tše tharo (3) tša monagano tšeo di fiwago bao ba fetšago 60.
Dula o le yo moswa monaganong le bophelong! Ge o eba le monagano o moswa o tlo laetša motho yo moswa!
Acornhoek, tsoga o bonege: “hlaba seetša gobane seetša sa gago se tlile”. Re leboga batho ba bantšhi bao ba ikemišeditšego ka kgothe ba rapelela Parish y arena, ba re thuša ka tša ditšhelete le go ipha nako ya bona go tšwela pele go aga Parish ye.
Maria Assumpta, o fetša 60; tšwela pele go dira selo se seswa. Dula o lebeletše ka ntle ka lefenstere. Go ikema sebakeng se e swanetše go ba thoto e sego takatso feela. Moya wa boikemo Wa gago o swanetše go go thuša go ipshina mengwageng ya bogolo bja gago.
“Ntle le taetšo ye botse, batho ba lahlegelwa ke tsela ya bona; ge o latela ditayo tša bohlale o ba le dibaka tše kaone”. (Diema 11:14)
Re swanetše go thuša bana baborena gore ba lemoge bofora bja diebangedi tšeo ba di rutilwego ka ditšo tša rena, mabaka a sebjalebjale le ditlwaedi tša rena. Ga se ra swanela feela go bota dithuto tša baprista goba thušo ya bona. Eupša go ithuta go hlatholla Mangwalo a Makgethwa. Le se ke la tlogela tumelo e eba bjalo ka “kefa ya kgale.” Ba rute go itemogela mehlolo ya go Ima le Tsogo boswa ka mahlo a Bakriste ba pele ba Acornhoek. Sa bofelo, tlhotla bao ba fokolago tumelong go ya go Morena wa rena ka go botega, botho le pelo ye e bulegilego. Ge re dira bjalo Modimo yo a dirago dilo boswa o tlo re fetola ka mokgwa wo re sa naganago ka gona.
Ke a leboga ka moka!